In nomine Domini Dei nostri. Noverint cuncti fideles, quod ego Berardus clericus dono Deo et sanctis apostolis ejus Petro et Paulo, ad locum Cluniacum, cui preest domnus Maiolus abbas, medietatem unius silvæ, quam Adrolt vocant; totum utique quod in ea silva hereditario jure mihi contingit dono et offero ad jam dictum locum. Facio autem hanc donationem pro remedio anime meæ et anime patris mei, ut pius Dominus in futuro recipiat nos in vitam æternam. S. Berardi, clerici, qui hanc elemosinam fecit et per cartam firmari rogavit. S. Huberti, Rainaldi, Eldebaldi, Bernardi, Sofredi, Alberti presbiteri, Tedgrimi, Maioli, Milonis. Euvrardus diaconus scripsit, anno VII regnante Hugone rege.